open-index/open-wikipedia-markdown huggingface dataset:
Ševčenkova ulica (Bratislava)

**Ševčenkova ulica** je ulica v Bratislave, v mestskej časti Petržalka. Nachádza sa v miestnej časti Dvory.

## Základné informácie
Vznikla v prvej polovici 80. rokov 20. storočia pri výstavbe petržalského panelákového sídliska. Je pomenovaná po ukrajinskom spisovateľovi Tarasovi Hryhorovyčovi Ševčenkovi (1814 – 1861).

Na Ševčenkovej 32 ma sídlo Ústredné daňové riaditeľstvo Bratislava. V objekte bývalej materskej školy na Ševčenkovej 11 sa nachádza Metodicko-pedagogické centrum. 

V niekdajšom Dome služieb na Ševčenkovej 21 majú sídlo Liga za duševné zdravie, nadácia Úsmev ako dar a občianske združenie Tančiareň Miriam. Na Ševčenkovej 23 sa nachádza samoobsluha s potravinami Tesco express. Na Ševčenkovej 35 má sídlo materská škola.

## Dopravné spojenie

## Blízke ulice
* Andrusovova ulica
* Belinského ulica
* Fedinova ulica
* Hálova ulica
* Jiráskova ulica
* Panónska cesta
* Prokofievova ulica
* Romanova ulica
* Švabinského ulica

## Galéria

USTREDNE DANOVE RIADITELSTVO BRATISLAVA.JPG|Ústredné daňové riaditeľstvo Bratislava
LIGA ZA DUSEVNE ZDRAVIE.JPG|Sídlo Ligy za duševné zdravie a nadácie Úsmev ako dar


## Referencie

## Iné projekty

## Externé odkazy
* Ševčenkova ulica na mape Bratislavy

Kategória:Ulice v Petržalke
Belinského ulica

**Belinského ulica** je ulica v Bratislave, v mestskej časti Petržalka. Nachádza sa na sídlisku Dvory.

Vznikla v roku 1982 v rámci výstavby petržalského panelákového sídliska. Je pomenovaná po Vissarionovi Grigorievičovi Belinskom (1811 – 1848), ruskom literárnom kritikovi, estetikovi a revolučnom demokratovi. Tiahne sa od Hálovej ulice po Ševčenkovu. Zhruba na mieste dnešnej Belinského sa v minulosti nachádzala zaniknutá Mánesova ulica.

## Dopravné spojenie

## Blízke ulice
* Hálova ulica
* Panónska cesta
* Rusovská cesta
* Ševčenkova ulica

## Galéria

BELINSKEHO.jpg|Belinského ulica v roku 2006
Vienna Gate Belinskeho.jpg|Belinského ulica v roku 2007, v pozadí komplex Vienna Gate
Belinského 4.jpg|Belinského ulica v roku 2008
Belinského 3.jpg|Belinského ulica v roku 2008
Belinského 24 01.jpg|Belinského 24 v roku 2016
Belinského 24 02.jpg|Belinského 24 v roku 2016
Belinského house, Petržalka, Bratislava.jpg|Belinského ulica v roku 2017


## Referencie

## Iné projekty

## Externé odkazy
* Belinského ulica na mape Bratislavy

Kategória:Ulice v Petržalke
Fedinova ulica

**Fedinova ulica** je ulica v Bratislave, v mestskej časti Petržalka. Pomenovaná je po ruskom spisovateľovi Konstantinovi Fedinovi (1892 – 1977). 

Je známa vysokou koncentráciou obchodov a iných prevádzok, čím plní funkciu korza, pešej zóny a jedného z centier Petržalky. Je tu situované zdravotné stredisko, lekáreň *Mandragora,* materská škola a detské jasle. Neďaleko preteká Chorvátske rameno, jeho okolie je obľúbeným miestom prechádzok tunajších obyvateľov.

Prvý dom na Fedinovej ulici bol postavený v roku 1983 (osemposchodový šedo-zelený, čísla 1-5). V roku 1986 boli dokončené tri dvanásťposchodové (2-24, prvý s terasou). Medzi dvoma z týchto domov bol v roku 2013 postavený ďalší, 14-poschodový polyfunkčný dom. Podľa starostu Petržalky Vladimíra Bajana ide o "zahusťovačku", ktorá môže skomplikovať život doterajším obyvateľom ulice. Predošlý starosta Milan Ftáčnik uviedol, že stavbe sa nedalo zabrániť, nakoľko mesto vydalo súhlasné stanovisko s územným plánom, čo musel petržalský stavebný úrad rešpektovať.

## Blízke ulice
* Ševčenkova ulica
* Prokofievova ulica
* Jiráskova ulica
* Markova ulica
* Švabinského ulica

## Galéria

Súbor:FEDINOVA NEW HOUSE.JPG|nový polyfunkčný dom na Fedinovej
Súbor:FEDINOVA.jpg|Obytné domy na Fedinovej (vchody 10 až 24)
Súbor:FEDINOVA ZDRAVOTNE STREDISKO.JPG|Zdravotné stredisko sa nachádza vedľa základnej školy Prokofievova
Súbor:FEDINOVA zlty dom.JPG|prvý dom postavený na Fedinovej


## Referencie

## Externé odkazy
*Fedinova ulica na mape Bratislavy

## Iné projekty

Kategória:Ulice v Petržalke
Černyševského ulica

**Černyševského ulica** je ulica v Bratislave, v mestskej časti Petržalka, miestnej časti Dvory, Dvory 4. Nachádza sa v miestnej časti Dvory. Je pomenovaná podľa ruského filozofa Nikolaja Gavriloviča Černyševského (1828 – 1889). Vznikla v druhej polovici 80. rokov 20. storočia pri výstavbe panelákového sídliska.

## Dopravné spojenie

## Blízke ulice
* Farského ulica
* Mánesovo námestie
* Muchovo námestie

## Referencie

## Iné projekty

## Externé odkazy
*Černyševského ulica na mape Bratislavy

Kategória:Ulice v Petržalke
Jantárová cesta (Bratislava)

**Jantárová cesta** je ulica v Bratislave, v mestskej časti Petržalka. Začína pri Starom moste, potom prechádza ponad diaľnicu D1, krížuje sa s Bosákovou ulicou a končí popri Chorvatskom ramene, kde sa napája na Námestie hraničiarov a Rusovskú cestu. 

## Dejiny
V 70. a 80. rokoch pri jej plánovanej výstavbe mala názov *Ulica Československých interbrigadistov*, no v roku 1990 bola premenovaná na súčasný názov. Pôvodne bola plánovaná ako radiála od Starého mostu až po juh Petržalky, v súčasnosti je ešte stále rozdelená na samostatnú severnú (od Starého mostu, resp. Krasovského ulice až po Rusovskú cestu) a južnú časť (od križovatky Pajštúnska a Kutlíkova až po Vyšehradskú). 

## Galéria

Jantárová cesta 01.jpg
Jantárová cesta 02.jpg


## Referencie

## Literatúra
* 

## Iné projekty

## Externé odkazy
* Jantárová cesta na mape Bratislavy

Kategória:Ulice v Petržalke
Romanova ulica

**Romanova ulica** (predtým *Togliattiho ulica*) je ulica v Bratislave, v mestskej časti Petržalka. Nachádza sa v miestnej časti Háje, sektor Zrkadlový háj a sektor Háje 1.

## Základné informácie
Tiahne sa od Chorvátskeho ramena zo západu na východ, pričom nadväzuje na Jiráskovu. Za Kauflandom do nej z južnej strany kolmo ústi Rovniankova, následne zo severu Osuského. Pri Dome kultúry Zrkadlový háj sa lomí a pokračuje na juh, je ohraničená z východnej strany ulicami Ambroseho a Bradáčova a zo západnej Rovniankovou. Pri Technopole kolmo ústí do Kutlíkovej.

Vznikla v roku 1976 v rámci výstavby panelákového sídliska pod názvom **Togliattiho ulica**. Bola pomenovaná podľa Palmira Togliattiho (1893 – 1964), predsedu Komunistickej strany Talianska. Bytový dom Romanova 33 a 35 bol ako prvý novopetržalský panelový dom skolaudovaný 3. augusta 1977. 

Od 1. apríla 1991 má súčasný názov, podľa Štefana Boleslava Romana (1921 – 1988), prvého predsedu Svetového kongresu Slovákov.

Na ulici sa nachádza petržalská pobočka obchodného reťazca Kaufland. Na Romanovej 20 má sídlo predajňa potravín Terno Plus. Na Romanovej 4 sídli súkromná očná ambulancia.

## Dopravné spojenie

## Galéria

Romanova house, Petržalka, Bratislava.jpg|Panelový dom na Romanovej v roku 2016
Romanova house, Petržalka, Bratislava 2.jpg|Romanova ulica v roku 2016
Romanova street house, Petržalka, Bratislava.jpg|Panelový dom na Romanovej v roku 2017
Romanova bus stop, Petržalka, Bratislava.jpg|Zastávka *Romanova* na Osuského ulici
Romanova second Bus Stop, Petržalka, Bratislava.jpg|Zastávka *Romanova* na Romanovej ulici


## Poznámky


## Referencie

## Iné projekty

## Externé odkazy
* Romanova ulica na mape Bratislavy

Kategória:Ulice v Petržalke
Vígľašská ulica

**Vigľašská ulica** je ulica v Bratislave, v mestskej časti Petržalka. Nachádza sa v miestnej časti Lúky. 

Je pomenovaná podľa Vígľašského zámku. Do 1. apríla 1991 bola súčasťou Buďonného ulice spolu s Beňadickou a Šášovskou. Tvorí ju zástavba panelových domov z prvej polovice 80. rokov 20. storočia.

## Referencie

## Iné projekty

## Externé odkazy
*Vígľašská ulica na mape Bratislavy

Kategória:Ulice v Petržalke
Iľjušinova ulica

**Iľjušinova ulica** je ulica v Bratislave, v mestskej časti Petržalka. Nachádza sa v miestnej časti Dvory. 

Vznikla 1. apríla 1991 po oddelení od Tupolevovej ulice. Je pomenovaná po Sergejovi Vladimirovičovi Iliušinovi (1894 – 1977), ktorý bol rovnako ako Tupolev, sovietsky letecký konštruktér. Tvorí ju zástavba panelových domov, ktoré boli postavené v prvej polovici 80. rokov 20. storočia.

## Blízke ulice
* Tupolevova ulica
* Markova ulica
* Jiráskova ulica

## Referencie

## Iné projekty

## Externé odkazy
*Iľjušinova ulica na mape Bratislavy

Kategória:Ulice v Petržalke
Prokofievova ulica

**Prokofievova ulica** je ulica v Bratislave, v mestskej časti Petržalka. Nachádza sa v miestnej časti Dvory.

## Základné informácie
Vznikla v prvej polovici 80. rokov 20. storočia. Je pomenovaná po ruskom hudobnom skladateľovi Sergejovi Prokofievovi (1891 – 1953).

Na Prokofievovej 12 má sídlo Okresný súd Bratislava V. Jeho budova, súčasť pôvodnej petržalskej zástavby, bola v 90. rokoch modernizovaná.

Na Prokofievovej 5 sa nachádza základná škola. Bola otvorená v septembri 1986. V jej priestoroch má sídlo aj Súkromná základná umelecká škola a miestna knižnica.

V roku 1986 bol postavený jediný panelový dom ulice, Prokofievova 14 – 16. Na Prokofievovej 2 sa nachádza športová hala.

## Dopravné spojenie

## Blízke ulice
* Fedinova ulica
* Andrusovova ulica
* Švabinského ulica
* Čapajevova ulica
* Kolmá ulica

## Galéria

PROKOFIEVOVA.jpg|Panelový dom Prokofievova 14 – 16 v roku 2006


## Referencie

## Iné projekty

## Externé odkazy
* Prokofievova ulica na mape Bratislavy

Kategória:Ulice v Petržalke
Pajštúnska ulica

**Pajštúnska ulica** je ulica v Bratislave, v mestskej časti Petržalka. Nachádza sa v miestnej časti Lúky.

Vznikla 1. apríla 1991, dovtedy bola spolu s Kutlíkovou súčasťou Kalininovej ulice Je pomenovaná podľa hradu Pajštún.

## Galéria

Pajštúnska 01.jpg
Pajštúnska 03.jpg
Pajštúnska 04.jpg


## Referencie

## Iné projekty

## Externé odkazy
* Pajštúnska ulica na mape Bratislavy

Kategória:Ulice v Petržalke
Brančská ulica

**Brančská ulica** je ulica v Bratislave, v mestskej časti Petržalka. Nachádza sa v miestnej časti Lúky.  Je pomenovaná podľa obce Branč v okrese Nitra. 

Od roku 1978 do 1. apríla 1991 bola spolu so Smolenickou ulicou súčasťou Rokosovského ulice.

## Dopravné spojenie

## Blízke ulice
* Pajštúnska ulica
* Tupolevova ulica
* Smolenická ulica
* Šintavská ulica
* Holíčska ulica

## Galéria

Brančská house, Petržalka, Bratislava.jpg|Panelový dom v roku 2007


## Referencie

## Iné projekty

## Externé odkazy
* Brančská ulica na mape Bratislavy

Kategória:Ulice v Petržalke
Jiráskova ulica (Bratislava)

**Jiráskova ulica** je ulica v Bratislave, v mestskej časti Petržalka. Nachádza sa v miestnej časti Dvory.

## Pôvod mena
Do 1. apríla 1991 mala názov **Mičurinova ulica**
 podľa sovietskeho botanika Ivana Vladimiroviča Mičurina (1855 – 1935). Paradoxne do prvej polovice 80. rokov sa Mičurinova ulica nachádzala v Petržalke na inom mieste, ako odbočka od niekdajšej Starohájskej cesty, približne v miestach križovatky Bosákovej a Jantárovej cesty, zástavky električiek Bosákova a budovy Fuxova. V súčasnosti je pomenovaná podľa českého spisovateľa Aloisa Jiráska (1851  – 1930).

## Základné informácie
Jiráskovu ulicu rozdeľuje cestná komunikácia na dve časti  – prvú tvoria panelové obytné domy neďaleko Tupolevovej a Iľjušinovej ulice, druhú reštaurácia Alfa, Obradná sieň (Cik-Cak centrum), potraviny Rema a pošta, tieto objekty sú pri Fedinovej ulici, na rovnakej strane cesty smerom na Smolenickú ulicu sa nachádza predajňa Lidl.

## Dopravné spojenie

## Blízke ulice
* Tupolevova ulica
* Iľjušinova ulica
* Fedinova ulica
* Markova ulica
* Švabinského ulica

## Poznámky


## Referencie

## Iné projekty

## Externé odkazy
* Jiráskova ulica na mape Bratislavy

Kategória:Ulice v Petržalke
Šintavská ulica (Bratislava)

**Šintavská ulica** je ulica v Bratislave, v mestskej časti Petržalka. Nachádza sa v miestnej časti Lúky.

Vznikla v roku 1982 v rámci výstavby petržalského panelákového sídliska pod názvom **Grečkova ulica**. Bola pomenovaná podľa sovietskeho maršala Andreja Antonoviča Grečka (1903 – 1976). Od 1. apríla 1991 má súčasný názov, podľa Kaštieľa Šintava, ktorý sa nachádza v Seredi.

## Dopravné spojenie

## Blízke ulice
* Smolenická ulica
* Holíčska ulica
* Strečnianska ulica

## Referencie

## Iné projekty

## Externé odkazy
* Šintavská ulica na mape Bratislavy

Kategória:Ulice v Petržalke
Topoľčianska ulica (Bratislava)

**Topoľčianska ulica** je ulica v Bratislave, v mestskej časti Petržalka. Je pomenovaná podľa kaštieľa Topoľčianky. 

Vznikla v roku 1978 pri výstavbe panelákového sídliska. Do 1. apríla 1991 mala názov **Rybalkova ulica**, podľa sovietskeho vojenského veliteľa Pavla Semionoviča Rybalka (1892 – 1948). Tiahne sa od Kutlíkovej po Šintavskú. 

Popri nej preteká Chorvátske rameno, neďaleko sa nachádza jazero Veľký Draždiak. Na Topoľčianskej 25 má sídlo veterinárna ambulancia pre malé zvieratá.

## Referencie

## Iné projekty

## Externé odkazy
* Topoľčianska ulica na mape Bratislavy

Kategória:Ulice v Petržalke
Holíčska ulica

**Holíčska ulica** je ulica v Bratislave, v mestskej časti Petržalka. Nachádza sa v miestnej časti Lúky. 

Vznikla v roku 1981 v rámci výstavby panelákového sídliska pod názvom **Jeremenkova ulica**. Bola nepresne pomenovaná podľa Andreja Ivanoviča Jeriomenka (1892 – 1970), sovietskeho maršala, ktorého 4. ukrajinský front oslobodzoval Slovensko. Súčasný názov má od 1. apríla 1991, je pomenovaná podľa mesta Holíč na Záhorí. 

Na Holíčskej 50 sa nachádza základná škola, na Holíčskej 30 materská škola. Na Holíčskej 22 má sídlo obvodné oddelenie polície Petržalka-juh.

## Dopravné spojenie

## Blízke ulice
* Brančská ulica
* Smolenická ulica
* Šintavská ulica
* Strečnianska ulica

## Galéria

Holíčska, Bratislava.jpg|obratisko autobusov
Elementary school Holíčska 50, Bratislava.jpg|Základná škola Holíčska 50


## Referencie

## Iné projekty

## Externé odkazy
* Holíčska ulica na mape Bratislavy

Kategória:Ulice v Petržalke
Vyšehradská ulica

**Vyšehradská ulica** je ulica v Bratislave, v mestskej časti Petržalka. Nachádza sa v miestnej časti Lúky.

Je pomenovaná podľa hradiska Vyšehrad, teda nie podľa hradu a mesta Vyšehrad v dnešnom Maďarsku. Do 1. apríla 1991 bola spolu s Budatínskou súčasťou Jakubovského ulice.

## Galéria

Vyšehradská 01.jpg|Vyšehradská ulica v roku 2016
Vyšehradská 02.jpg
Vyšehradská 4 01.jpg


## Referencie

## Externé odkazy
* Vyšehradská ulica na mape Bratislavy

Kategória:Ulice v Petržalke
Beňadická ulica

**Beňadická ulica** je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa kláštora Hronský Beňadik. Do 1. apríla 1991 bola súčasťou Buďonného ulice spolu s Víglašskou a Šášovskou.

Ulicu tvorí zástavba panelových domov z 80. rokov 20. storočia.

## Dopravné spojenie

## Referencie

## Iné projekty

## Externé odkazy
* Beňadická ulica na mape Bratislavy

Kategória:Ulice v Petržalke
Lietavská ulica

**Lietavská ulica** je ulica v Bratislave, v mestskej časti Petržalka. Nachádza sa v miestnej časti Lúky. 

Vznikla v prvej polovici 80. rokov 20. storočia pri výstavbe panelákového sídliska. Do 1. apríla 1991 mala názov **Kovpakova ulica**. Bola pomenovaná podľa Sidora Artemieviča Kovpaka (1887 – 1976), sovietskeho vojenského veliteľa. V súčasnosti má názov podľa Lietavského hradu. 

## Referencie

## Iné projekty

## Externé odkazy
* Lietavská ulica na mape Bratislavy

Kategória:Ulice v Petržalke
Krásnohorská ulica

**Krásnohorská ulica** je ulica:
* v Bratislave, pozri Krásnohorská ulica (Bratislava)
* v Košiciach, pozri Krásnohorská ulica (Košice)
* v Rožňave, pozri Krásnohorská ulica (Rožňava)

Kategória:Rozlišovacie stránky – Ulice
Ľubovnianska ulica

**Ľubovnianska ulica** je ulica v Bratislave, v mestskej časti Petržalka. Nachádza sa v miestnej časti Lúky.

Do 1. apríla 1991 mala názov **Drábikova ulica**. Bola pomenovaná podľa Mikuláša Drábika (15881671), kazateľa českobratskej cirkvi popraveného v Bratislave. V súčasnosti je pomenovaná podľa Ľubovnianskeho hradu.

Tvorí ju zástavba panelových domov z 80. rokov 20. storočia. Na ulici sa nachádza zastávka MHD *Ľubovnianska*, ktorá je obsluhovaná autobusovou dopravou.

## Galéria

Ľubovnianska 01.jpg


## Referencie

## Iné projekty

## Externé odkazy
* Ľubovnianska ulica na mape Bratislavy

Kategória:Ulice v Petržalke
Strečnianska ulica (Bratislava)

**Strečnianska ulica** je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa hradu Strečno. 

Vznikla  1. apríla 1991, dovtedy bola spolu so Znievskou súčasťou Žukovovej ulice.

Tvorí ju zástavba panelových domov z prvej polovice 80. rokov 20. storočia. Na Strečnianskej 13 sa nachádza poliklinika, v rámci nej súkromné medicínske centrum Medicentrum a lekáreň.

Na Strečnianskej 20 má sídlo Stredná odborná škola podnikania a Stredná zdravotnícka škola.

## Galéria

Strečnianska 20 08.jpg|náhľad|Strečnianska 20, Stredná odborná škola podnikania a Stredná zdravotnícka škola
Strečnianska medical centre 2016.jpg|náhľad|poliklinika Strečnianska 13
Strečnianska house.jpg|náhľad|panelový obytný dom
Strečnianska house 2.jpg|náhľad|panelový obytný dom


## Referencie

## Iné projekty

## Externé odkazy
* Strečnianska ulica na mape Bratislavy

Kategória:Ulice v Petržalke
Panónska cesta

**Panónska cesta** je ulica v Bratislave, v mestskej časti Petržalka. Je najdlhšou ulicou v Petržalke. 

## Základné informácie
Je významnou dopravnou komunikáciou (smeruje na hraničné priechody Jarovce-Kittsee a Rusovce-Rajka). Odtiaľ pochádza aj jej názov, odvodený od niekdajšej rímskej provincie Panónia. Tiahne sa od Einsteinovej ulice až po južnú časť Petržalky.

Do roku 1990 sa volala **Kossutova ulica** podľa Ľudovíta Košuta () (18021894), maďarského právnika, politika, bojovníka za nezávislosť Uhorska, vodcu uhorskej revolúcie v rokoch 18481849 a predsedu uhorskej vlády. 

V posledných rokoch je dejiskom intenzívnej výstavby. Stavajú sa tu predovšetkým kancelárske budovy, školy, byty a nákupné prevádzky.

## Významné budovy
Sídli tu vydavateľstvo *Spoločnosť 7 Plus* (vydavateľ časopisu Plus 7 dní a iných), ČSOB leasing. 

Hneď vedľa ich spoločnej budovy sa nachádza Ústredné daňové riaditeľstvo Bratislava (ktoré patrí administratívne pod Ševčenkovu ulicu). Môžeme tu nájsť aj Fakultu manažmentu *City University*, poskytovateľa televízie, internetu a telekomunikačných služieb *[[UPC Broadband|UPC]]* a mnohé ďalšie. Vedľa UPC sa nachádza aj čerpacia stanica Shell. V tesnej blízkosti sa nachádzala aj Lukoil, dnes funguje pod Slovnaft. Medzi Danubiou a Tescom je aj OMV. 

Prebieha výstavba administratívneho komplexu Emporia Towers, Panon Office, trojhviezdičkového hotela Panónska a tiež kancelárskeho komplexu Central 5 a polyfunkčného komplexu Stavo-Ing.

Na Panónskej ceste môžeme nájsť aj obchodné centrá ako napríklad: Danubia v ktorej sa nachádzajú obchody ako Action, Nay, Kaufland, Lidl, Kik a daľšie. V tesnej blízkosti sa nachádza aj Galéria Petržalka v ktorej sa nachádza: Tesco, Dm drogerie, Pepco, Datart, McDonald's a daľšie. V minulosti sa tu nachádzal aj Pizza Hut. Na konci Panónskej cesty kde sa spája s Dolnozemskou cestou sa nachádza aj Slnečnice Market kde sa nachádzaju prevádzky ako Billa, JYSK, Planeo Elektro, 101 drogerie a daľšie.

## Galéria

Obrázok:panonska.jpg|Moderná výstavba na Panónskej
Obrázok:PLUS 7 DNI.JPG|ČSOB leasing a vydavateľstvo Spoločnosť 7 PLUS zdieľajú spoločnú budovu
Obrázok:Panónska business.jpg|Panónska, pohľad z južnej strany


## Blízke ulice
* Belinského ulica
* Budatínska ulica
* Ševčenkova ulica
* Jantárová cesta
* Jasovská ulica
* Kolmá ulica
* Labutia ulica
* Vyšehradská ulica

## Iné projekty

## Externé odkazy
*Panónska cesta na mape Bratislavy

Kategória:Ulice v Petržalke
Kategória:Lokality prostitúcie
Žehrianska ulica

**Žehrianska ulica** je ulica v Bratislave, v mestskej časti Petržalka. Nachádza sa v miestnej časti Lúky.  Vznikla v 80. rokoch 20. storočia pri výstavbe panelákového sídliska.

Do 1. apríla 1991 mala názov **Ulica J. Furcevovej**, podľa Jekateriny Alexejevny Furcevovej (1910 – 1974), sovietskej političky. V súčasnosti je pomenovaná podľa obce Žehra v okrese Spišská Nová Ves.

Na Žehrianskej 9 má sídlo súkromná hotelová akadémia GASMO. Na Žehrianskej 9 sa nachádza špeciálna základná škola pre deti s mentálnym postihnutím a autizmom.

## Galéria

ZŠ Žehrianska.jpg|Špeciálna Základná škola Žehrianska 9
Žehrianska 01.jpg|obytný panelový dom


## Referencie

## Externé odkazy
* Žehrianska ulica na mape Bratislavy

Kategória:Ulice v Petržalke
Jasovská ulica

**Jasovská ulica** je ulica:
* v Bratislave, pozri Jasovská ulica (Bratislava)
* v Košiciach, pozri Jasovská ulica (Košice)

Kategória:Rozlišovacie stránky – Ulice
Dolnozemská cesta

**Dolnozemská cesta** je ulica v Bratislave, v mestskej časti Petržalka. Je dôležitou dopravnou tepnou Bratislavy smerujúcou od mosta Apollo a Prístavného mosta (diaľnica D1) smerom na Rusovce, Jarovce a Čunovo a pokračuje do maďarskej Rajky. V celej jej dĺžke prebieha po nej cesta I. triedy číslo 2. Spolu s Panónskou cestou tvoria obchvat Petržalky.

## Pôvod názvu
Pomenovaná je podľa Dolnej zeme, teda južných častí Uhorska, ktoré boli po vyhnaní Turkov kolonizované aj obyvateľstvom slovenského pôvodu. Do 1. apríla 1991 mala názov **Sverdlovova ulica** podľa Jakova Michajloviča Sverdlova. (1885 – 1919), ruského komunistického politika.

## Významné objekty
Na Dolnozemskej ceste č. 1 sa nachádza areál Ekonomickej univerzity, jednej z prvých vysokých škôl ekonomického zamerania na Slovensku. V južnej časti lemuje areál nemocnice svätého Cyrila a Metoda. Smerom na západ, medzi Dolnozemskou a Dunajom, sa nachádza pôvodný lužný les, ako i protipovodňová hrádza na korune ktorej vedie Dunajská cyklistická cesta.

## Dopravné spojenie

## Referencie

## Iné projekty

## Externé odkazy
* Dolnozemská cesta na mape Bratislavy

Kategória:Ulice v Petržalke
Kutlíkova ulica

:*O zaniknutej ulici v Starom Meste, pozri [[Kutlíkova ulica (Staré Mesto)]].*

**Kutlíkova ulica** je ulica v Bratislave, v mestskej časti Petržalka, v miestnej časti Lúky. Do 1. apríla 1991 bola spolu s Pajštúnskou súčasťou Kalininovej ulice.

Je pomenovaná podľa Félixa Kutlíka (1843, Rumunsko – 1890, JSFR), kultúrnoosvetového a literárneho pracovníka medzi dolnozemskými Slovákmi. Félix Kutlík sa narodil 28. marca 1843 v rumunskom meste Sânnicolau Mare. Slovenskú ľudovú školu ukončil v Pitvarosi od roku 1855 navštevoval evanjelické gymnázium v meste Szarvasi. V rokoch 1859 – 1860 bol žiakom evanjelického lýcea v Banskej Štiavnici. Dôvodom jeho nástupu práve na Štiavnické lýceum bolo obnovenie katedry slovenskej reči a kultúry. Aj keď vyučovacím jazykom na lýceu bola maďarčina, materinský jazyk čiže slovenčinu si zdokonaľoval u profesora Pavla Dobšinského, ktorý mal veľký vplyv na upevnenie Kutlíkovho národného povedomia.

## Dôležité objekty
* Technopol - najvyššia budova v Petržalke

## Referencie

## Iné projekty

## Externé odkazy
*Kutlíkova ulica na mape Bratislavy

Kategória:Ulice v Petržalke
Gessayova ulica

**Gessayova ulica** (výslovnosť: [gešajova]) je ulica v Bratislave, v mestskej časti Petržalka,, v miestnej časti Háje, v lokalite Háje 1. Rozprestiera sa v blízkosti Chorvátskeho ramena, Námestia hraničiarov, Osuského, Hrobákovej, Rovniankovej a Romanovej. 

Na Gessayovej 2 sa nachádza základná škola, ktorá bola otvorená v roku 1982. V minulosti bolo pred ňou vystavené lietadlo Delfín L-29. Na Gessayovej 31 ma sídlo materská škola. V okolí sa nachádza verejné detské ihrisko, hokejbalové ihrisko a street workout. 

## Dejiny
Vznikla pod názvom **Ulica Bélu Kuna** v roku 1976 v rámci výstavby petržalského panelákového sídliska, ale obyvatelia sa sem sťahovali až od roku 1979. Bola pomenovaná podľa bývalého vodcu Maďarskej republiky rád, ktorý sa volal Béla Kun (18861938/1939). Súčasný názov získala 1. apríla 1991, podľa Ignáca Gessaya (18741928), bývalého slovenského novinára a politika pôsobiaceho v USA.

## Dopravné spojenia

## Galéria

Ato gessayova spoza luky.jpg|Panelové domy na Gessayovej v roku 2005
GESSAYOVA SCHOOL.JPG|Základná škola Gessayova 2 v roku 2006
VAN GOGH GESSAYOVA.JPG|Panelový dom na Gessayovej v roku 2006 s maľbou podľa obrazu *Slnečnice* od Vincenta van Gogha 
Gessayova, Petržalka, Bratislava.jpg|Panelový dom na Gessayovej v roku 2017
Gessayova street house, Petržalka, Bratislava.jpg|Panelový dom na Gessayovej v roku 2017
Gessayova street grafiti, Petržalka, Bratislava.jpg|Tepláreň na Gessayovej v roku 2017
Gessayova street, Petržalka, Bratislava.jpg|Podstavce z lietadla Delfín L-29 pred budovou základnej školy v roku 2017


## Iné projekty

## Referencie

## Externé odkazy
* Gessayova ulica na mape Bratislavy

Kategória:Ulice v Petržalke
Tematínska ulica (Bratislava)

**Tematínska ulica** je ulica v Bratislave, v mestskej časti Petržalka. Nachádza sa v miestnej časti Lúky.

Vznikla v prvej polovici 80. rokov 20. storočia v rámci výstavby panelákového sídliska pod názvom **Vasilevského ulica**. Bola pomenovaná podľa sovietskeho vojenského veliteľa Alexandra Michajloviča Vasilevského (1895 – 1977). Súčasný názov získala 1. apríla 1991, podľa hradu Tematín. 

Tiahne sa popri Chorvátskom ramene a jazere Veľký Draždiak. Nachádza sa tu samoobsluha, areál s tenisovými kurtami. Na Tematínskej 3 má sídlo Ústav lekárskej kozmetiky Na Tematínskej 5/A sa nachádza súkromné zdravotnícke zariadenie ProCare Medissimo. V objekte bývalej základnej školy na Tematínskej 10 v súčasnosti sídli Fakulta ekonómie a podnikania, Fakulta masmédií a Fakulta informatiky Paneurópskej vysokej školy, ktorej priestory slúžili v rokoch 1987-2004 ako ZŠ.

## Galéria

Tematínska.JPG|náhľad|paneláky na Tematínskej v roku 2006


## Referencie

## Iné projekty

## Externé odkazy
* Tematínska ulica na mape Bratislavy

Kategória:Ulice v Petržalke
Rovniankova ulica (Bratislava)

**Rovniankova ulica** je ulica v Bratislave, v mestskej časti Petržalka. 

Nachádza sa tu materská škola a Dom kultúry Zrkadlový Háj.

Ulica bola prvýkrát pomenovaná v roku 1976 ako **Fosterova ulica**, podľa amerického odborára a komunistu Williama Zebulona Fostera. Od roku 1990 nesie meno Rovniankova ulica, podľa slovenského podnikateľa a novinára pôsobiaceho v USA Petra Víťazoslava Rovnianka.

Meno Rovniankova ulica niesla v minulosti aj dnešná Príkopova ulica.

## Rovniankova 14
Rovniankova 14 je bytový panelový dom v Bratislave v mestskej časti Petržalka na Rovniankovej ulici. Je význačný svojimi aktivitami, ktoré boli prvé svojho druhu a inšpirovali mnohé ďalšie domy po celom Slovensku a odštartoval projekty zvýšenia bezpečnosti domov a ich zveľadenia. Bol pilotným projektom *Bezpečného bývania*, zabezpečenia domov DEK kľúčom a kamerovým systémom. Má vlastnú web stránku, počítačovú a televíznu sieť, posilňovňu a mnohé ďalšie veci. V roku 2010 sa v dome spustil projekt "Susedská knižnica", kde si ľudia môžu zadarmo požičať knihu a po prečítaní vrátiť, ide o predĺženie projektu Knižného kolotoča.

### Vybavenie domu
* Dom je zabezpečený bezpečnostným systémom s elektronickým riadením vstupu a výstupu osôb z objektu. Priestory a okolie domu je monitorované kamerami.
* V dome je vybudovaná vlastná počítačová sieť s pripojením na internet. Každý byt má zriadenú prípojku do siete. Sieť sa využíva jednak na vlastné pripojenie na internet ale je taktiež využitá na pripojenie elektronickej meracej a regulačnej techniky.
* V dome je vybudovaná a prevádzkovaná vlastná televízna sieť.
* V dome je vybudovaná plnohodnotná posilňovňa, v ktorej môžu bezplatne cvičiť všetci obyvatelia domu.
* V dome je zriadená Susedská knižnica, pravidelne zásobovaná knihami z Petržalskej knižnice.

## Iné projekty

## Externé odkazy
*Rovniankova ulica na mape Bratislavy
*Webová stránka domu na Rovniankovej 14

## Referencie

Kategória:Ulice v Petržalke
Bradáčova ulica (Bratislava)

**Bradáčova ulica** je ulica v Bratislave, v mestskej časti Petržalka. Nachádza sa v miestnej časti Háje. 

Vznikla v roku 1976 pri výstavbe petržalského panelákového sídliska pod názvom **Ulbrichtova ulica**. Bola pomenovaná podľa východonemeckého politika Waltera Ulbrichta (1893 – 1973).

Súčasný názov získala 1. apríla 1991. Je pomenovaná podľa Jána Samuela Bradáča (1889 – 1960), slovenského evanjelického kňaza a verejného činiteľa, ktorý pôsobil v USA.

Na Bradáčovej ulici 7 sídli Encyklopedický ústav Slovenskej akadémie vied.

## Dopravné spojenie

## Blízke ulice
* Ambroseho ulica
* Romanova ulica
* Dudova ulica
* Hrobákova ulica

## Referencie

## Iné projekty

## Externé odkazy
* Bradáčova ulica na mape Bratislavy

Kategória:Ulice v Petržalke
Dudova ulica (Bratislava)

**Dudova ulica** je ulica v Bratislave, v mestskej časti Petržalka. Nachádza sa v miestnej časti Háje.

## Základné informácie
Vznikla 1. apríla 1991, dovtedy bola spolu s Hrobákovou súčasťou Bierutovej ulice. Je pomenovaná po Andrewovi Dudovi (1873 – 1958), americkom podnikateľovi slovenského pôvodu.
 
V blízkosti sa nachádza dostihová dráha a zvyšok lužného lesa. Na ulici sídli Základná škola Dudova 2 a Obchodná akadémia Dudova 4.

Obyvatelia využívajú zastávku MHD *[[Hrobákova ulica#Doprava|Hrobákova]]*.

## Blízke ulice
*Hrobákova ulica
*Bradáčova ulica
*Osuského ulica
*Ambroseho ulica

## Referencie

## Iné projekty

## Externé odkazy
* Dudova ulica na mape Bratislavy

Kategória:Ulice v Petržalke
Haanova ulica

**Haanova ulica** je ulica v Bratislave, v mestskej časti Petržalka. Nachádza sa v miestnej časti Háje. 

## Základné informácie
Rozprestiera sa v blízkosti Furdekovej a Pankúchovej ulice. Vznikla v roku 1978 pri výstavbe panelákového sídliska pod názvom **Hočiminova ulica**.  Bola pomenovaná podľa vietnamského komunistického vodcu Ho Či Mina (1890 – 1969). Súčasný názov má od 1. apríla 1991, podľa Ľudovíta Haana (1818 – 1891), historika dolnozemských Slovákov.

Na Haanovej 10 sa nachádza okrsková stanica mestskej polície pre okres Bratislava V.

V budove niekdajšej štátnej základnej školy na Haanovej 28 od školského roka 1992/93 súbežne sídlilo aj štátne gymnázium. V roku 1995 bola základná škola zrušená a jej triedy prešli do blízkej Základnej školy na Pankúchovej 4. Od roku 2004 má v budove sídlo Bilingválne gymnázium C. S. Lewisa, ktorého zriaďovateľom je Cirkev bratská.

Na Haanovej 29 sa nachádza predajňa v potravín Terno Plus, v minulosti mala názvy Starohájčanka a Albert. 

Na Haanovej 1 sa nachádza opravovňa bicyklov.  Na Haanovej 7 má sídlo Centrum mentálneho zdravia MATKA. Na Haanovej 9 sa nachádza materská škola.. Na Haanovej 26 sa od 1996 roku nachádza zdravotnícke zariadenie Agentúra domácej ošetrovateľskej starostlivosti Harris Slovakia a opatrovateľská služba Empatia . 

## Galéria

Súbor:Gymnázium Haanova 28, Bratislava.jpg|Budova školy na Haanovej 28, sídlo Bilingválneho gymnázia C. S. Lewisa
Súbor:HAANOVA HOUSE.JPG|panelový dom v roku 2006
Súbor:Haanova house, Petržalka, Bratislava 3.jpg|panelový dom v roku 2016
Súbor:Haanova house, Petržalka, Bratislava.jpg|panelový dom v roku 2016
Súbor:Haanova house, Petržalka, Bratislava 4.jpg|Haanova ulica v roku 2016. Na Haanovej 26 sa od 1996 roku nachádza zdravotnícke zariadenie Agentúra domácej ošetrovateľskej starostlivosti Harris Slovakia a opatrovateľská služba Empatia.


## Referencie

## Iné projekty

## Externé odkazy
* Haanova ulica na mape Bratislavy

Kategória:Ulice v Petržalke
Lachova ulica

**Lachova ulica** je ulica v Bratislave, v mestskej časti Petržalka. Nachádza sa v miestnej časti Háje. 

Vznikla v roku 1977 pri výstavbe panelákového sídliska. Do 1. apríla 1991 mala názov **Lumumbova ulica**, podľa bojovníka za nezávislosť Zairu (dnes Konžská demokratická republika), ktorý sa volal Patrice Lumumba (1925 – 1961).  Súčasný názov má podľa Jána J. Lacha (1897 – 1960), slovenského katolíckeho kňaza, ktorý pôsobil v USA. 

## Základné informácie
Tvorí ju zástavba panelových domov, ktoré boli postavené v rokoch 1977 – 1978, prvé domy boli skolaudované a dané do užívania v apríli 1978. Nachádza sa tu základná škola, ktorá zahájila činnosť v septembri 1979 a ktorá prebrala žiakov z niekdajšej ZŠ na Jazmínovej ulici v Starej Petržalke a Cirkevná materská škola Márie Mazzarellovej.

Pred hromadnou výstavbou panelových domov v 70. a 80. rokoch 20. storočia  sa na dnešnom území Lachovej ulice nachádzali ulice Vidiecka, Žľabová a Voľná so zástavbou rodinných domov patriacich do časti Starý háj a krížom dnešného územia prechádzala Starohájska cesta a Tatranská ulica. Pôvodná zástavba bola asanovaná približne v roku 1973, Starohájska cesta bola v rokoch 1975 až 1976 zmenená na dnešnú Bosákovu, Šustekovu a Furdekovu ulicu.

## Dopravné spojenie

## Blízke ulice
* Námestie hraničiarov
* Furdekova ulica
* Mlynarovičova ulica

## Referencie

## Iné projekty

## Externé odkazy
* Lachova ulica na mape Bratislavy

Kategória:Ulice v Petržalke
Furdekova ulica

**Furdekova ulica** môže byť ulica:

* v Bratislave, pozri: Furdekova ulica (Bratislava)
* v Piešťanoch, pozri: Furdekova ulica (Piešťany)
* v rokoch 1943 – 1961 názov dnešnej Spojnej ulice v Bratislave, pozri Spojná ulica (Bratislava)
Mlynarovičova ulica

**Mlynarovičova ulica** je ulica v Bratislave, v mestskej časti Petržalka. Je pomenovaná podľa Miloša Klementa Mlynaroviča (1887 –  1971), slovenského spisovateľa, ktorý pôsobil v USA. Do 1. apríla 1991 mala názov **Mehringova ulica**, podľa nemeckého ľavicového filozofa Franza Mehringa (1846 – 1919). 

Nachádza sa v blízkosti Chorvátskeho ramena. Tvorí ju zástavba panelových domov, ktoré boli postavené koncom 70. rokov 20. storočia.

## Blízke ulice
* Lachova ulica
* Mamateyova ulica
* Šustekova ulica
* Bosákova ulica

## Referencie

## Literatúra
* 

## Iné projekty

## Externé odkazy
* Mlynarovičova ulica na mape Bratislavy

Kategória:Ulice v Petržalke
Ambroseho ulica

**Ambroseho ulica** je ulica v Bratislave, v mestskej časti Petržalka. Nachádza sa v miestnej časti Háje. 

Pôvodne sa na jej území rozprestieral lesopark. Vznikla v roku 1976 v rámci výstavby panelákového sídliska pod názvom **Allendeho ulica**. Bola pomenovaná podľa čilského ľavicového prezidenta Salvadora Allendeho (1900 – 1973). Súčasný názov má od 1. apríla 1991, je pomenovaná podľa Antona Štefana Ambroseho (1867 – 1941), slovenského novinára, ktorý pôsobil v USA.

Tvorí ju súbor panelových domov v priestore medzi Romanovou, Osuského, Hrobákovou a Bradáčovou.

## Referencie

## Iné projekty

## Externé odkazy
* Ambroseho ulica na mape Bratislavy

Kategória:Ulice v Petržalke
Hrobákova ulica

**Hrobákova ulica** je ulica v Bratislave, v mestskej časti Petržalka. Nachádza sa v miestnej časti Háje. Tiahne sa od Osuského ulice po Dudovu ulicu. Tvoria ju panelové domy, postavené v druhej polovici 70. rokov 20. storočia počas výstavby Petržalky.

Na Hrobákovej 41 sa nachádza Obchodná akadémia Imricha Karvaša. Na Hrobákovej 1 má sídlo Slovenská rugbyová únia. Nachádza sa tu tiež multifunkčný športový areál.

## Dejiny
Vznikla 1. apríla 1991, dovtedy bola s Dudovou ulicou súčasťou Bierutovej ulice. Je pomenovaná podľa  Filipa Antona Hrobáka (1904 – 1964), bývalého slovenského katolíckeho aktivistu pôsobiaceho v USA. 

## Dopravné spojenie

## Blízke ulice
* Dudova ulica 
* Osuského ulica 
* Ambroseho ulica 
* Gessayova ulica 

## Galéria

Parents with child Statue Hrobakova street Bratislava.JPG|Súsošie rodičov s dieťaťom neďaleko autobusovej zastávky v roku 2006
Hrobákova house.JPG|panelový dom Hrobákova 1 v roku 2006, sídlo Slovenskej rugbyovej únie
Obchodná akadémia Imricha Karvaša.jpg|Obchodná akadémia Imricha Karvaša Hrobákova 11 v roku 2016


## Referencie

## Iné projekty

## Externé odkazy
* Hrobákova ulica na mape Bratislavy

Kategória:Ulice v Petržalke
Mamateyova ulica

**Mamateyova ulica** je ulica v Bratislave, v mestskej časti Petržalka. Nachádza sa v miestnej časti Ovsište. 

## Základné informácie
Tiahne sa od Šustekovej ulice až po koniec Ovsišťa, kde sa napája na medzinárodnú cestnú komunikáciu E 575. 

Je pomenovaná podľa Alberta Pavla Mamateya (1870 – 1923), spoluzakladateľa Slovenskej ligy v Amerike. 
Vznikla 1. apríla 1991, dovtedy bola spolu s Gettingovou a Furdekovou súčasťou Ulice Kláry Zetkinovej.

Na Mamateyovej 2 sa nachádza predajňa potravín Lidl, ktorá bola postavená v roku 2005. Má rozlohu 1 200 m² a 151 parkovacích miest. Firma v roku 2016 predstavila projekt jej zbúrania a postavenia veľkej predajne s rozlohou 1 700 m². V januári 2017 tento projekt prehodnotila a uviedla, že postaví menšiu predajňu s rozlohou 1 424,12 m² a s parkoviskom pre 127 automobilov.

Na Mamateyovej 4 ma sídlo Saleziánske centrum Dona Bosca.

## Blízke ulice
* Šustekova ulica
* Bulíkova ulica
* Polereckého ulica
* Gettingova ulica
* Pankúchova ulica
* Jankolova ulica
* Ulica Medveďovej
* Ulica Marie Curie Sklodowskej

## Galéria

MAMATEYOVA HOUSE 2.JPG|Panelové domy na Mamateyovej v roku 2006
Mamateyova.jpg|tabuľa s názvom


## Poznámky


## Referencie

## Iné projekty

## Externé odkazy
* Mamateyova ulica na mape Bratislavy

Kategória:Ulice v Petržalke
Pankúchova ulica

**Pankúchova ulica** je ulica v Bratislave, v mestskej časti Petržalka. Vznikla 1. apríla 1991, dovtedy bola spolu s Polereckého súčasťou Zikovej ulice. Je pomenovaná po Jánovi Pankúchovi (1869 – 1952), slovenskom novinárovi pôsobiacom v USA. 

Na ulici sa nachádza Gymnázium Pankúchova 6 (ktoré poskytuje 8-ročné a 4-ročné štúdium) a základná škola Pankúchova 4.

## Referencie

## Iné projekty

## Externé odkazy
* Pankúchova ulica na mape Bratislavy

Kategória:Ulice v Petržalke
Polereckého ulica

**Polereckého ulica** je ulica v Bratislave, v mestskej časti Petržalka. Nachádza sa v miestnej časti Ovsište. Vznikla 1. apríla 1991, dovtedy bola spolu s Pankúchovou súčasťou Zikovej ulice.

Je pomenovaná na počesť majora Jána Ladislava Polereckého (1748 – 1830), ktorý bojoval v armáde Georgea Washingtona za nezávislosť USA. Pôvodne mala skomolený názov *Poloreckého ulica*.

Na Polereckého 2 sa nachádza domov dôchodcov - *Dom tretieho veku*.

## Blízke ulice
* Haanova ulica
* Pankúchova ulica
* Gettingova ulica
* Mamateyova ulica
* Jankolova ulica

## Galéria

JOB OFFICE BRATISLAVA V.JPG|náhľad|Budova bývalého Úradu práce Bratislava V
Dom tretieho veku, Polereckého, Petržalka, Bratislava.jpg|náhľad|Dom tretieho veku


## Referencie

## Iné projekty

## Externé odkazy
* Polereckého ulica na mape Bratislavy

Kategória:Ulice v Petržalke
Gettingova ulica

**Gettingova ulica** je ulica v Bratislave, v mestskej časti Petržalka. Nachádza sa v miestnej časti Ovsište. Tvorí spojnicu medzi Mamateyovou ulicou a Dolnozemskou cestou.

Je pomenovaná podľa Milana Alexandera Gettinga (1878 – 1951), slovenského novinára a politika, ktorý pôsobil v USA.

Do 1. apríla 1991 tvorila spolu s dnešnou Furdekovou a Mamateyovou Ulicu Kláry Zetkinovej.

## Referencie

## Iné projekty

## Externé odkazy
* Gettingova ulica na mape Bratislavy

Kategória:Ulice v Petržalke
Blagoevova ulica

**Blagoevova ulica** je ulica v Bratislave, v mestskej časti Petržalka. 

Ulica vznikla v roku 1976 a je pomenovaná podľa Dimitrija Blagoeva, bulharského politika (1856-1924). V roku 1990 sa od ulice oddelila dnešná Bulíkova ulica.

Nachádza sa tu viacero obchodov, reštaurácie a malé firmy. Od 1. 1. 2006 otvorili na Blagoevova ulici 9, Oddelenie miestnych daní a poplatkov a licencií, Magistrát hlavného mesta SR Bratislavy.

## Dopravné spojenie

## Blízke ulice
* Sosnová ulica
* Dolnozemská cesta
* Bulíkova ulica
* Šustekova ulica
* Mamateyova ulica

## Literatúra
* Vladimír Horváth: Bratislavský topografický lexikon. Bratislava, Tatran, 1990. ISBN 80-222-0229-0

## Externé odkazy
* Blagoevova ulica na mape Bratislavy

Kategória:Ulice v Petržalke
Šustekova ulica

**Šustekova ulica** je ulica v Bratislave, v mestskej časti Petržalka. 

## Základné informácie
Vznikla v roku 1977 pri výstavbe panelákového sídliska pod názvom **Synekova ulica**. Bola pomenovaná podľa Otta Syneka (1900 – 1941), českého komunistického politika popraveného nacistami. Od 1. apríla 1991 má názov podľa Daniela Šusteka (1847 – 1927), spoluzakladateľa Matice slovenskej v USA.

Na Šustekovej 2 sa nachádza poliklinika.

## Dopravné spojenie

## Referencie

## Iné projekty

## Externé odkazy
* Šustekova ulica na mape Bratislavy

Kategória:Ulice v Petržalke
Bulíkova ulica

náhľad|Pamätná tabuľa Jána Bulíka
**Bulíkova ulica** je ulica v Bratislave, v mestskej časti Petržalka.  Nachádza sa v miestnej časti Ovsište. 

Je pomenovaná podľa Jána Bulíka (1898 – 1942), prvého predsedu Matice slovenskej v Juhoslávii a organizátora zahraničného odboja počas druhej svetovej vojny, ktorý zahynul v koncentračnom tábore Mauthausen. Do 1. apríla 1991 bola súčasťou Blagoevovej ulice..

## Budovy
Nachádza sa na nej niekoľko panelových domov, typických pre toto sídlisko a materská škola. Domy sú číslované nepárnymi číslami od 1 po 23, číslo škôlky je 25. Niektoré budovy sú sčasti zateplené a nafarbené jednotne do oranžovo-červena.

Výhľad z čelných strán budov smeruje k hlavnej ceste Mamateyova ul., ktorá ale nepatrí medzi tie s hustou premávkou. Obyvatelia domov tak majú pekný výhľad na *Saleziánske centrum [[Ján Bosco|Dona Bosca]]* so športoviskami. Na opačnej strane sa pomerne blízko nachádzajú obytné domy Blagoevovej ulice, pod oknami sa ale nachádza zeleň, v prípade vchodov 17 až 23 je to materská škôlka.

## Dopravné spojenie
Bulíkova ulica sama osebe je iba malá komunikácia idúca pomedzi škôlkou a Blagoevovou ulicou, v jej bezprostrednej blízkosti sa ale nachádza Mamateyova ulica, na ktorej premávajú aj linky MHD. Neďaleko vedie tiež Dolnozemská cesta, veľká štvorpruhová komunikácia.

### Zoznam zastávok

## Blízke ulice
*Blagoevova ulica
*Mamateyova ulica
*Šustekova ulica
*Bosákova ulica
*Gettingova ulica
*Pankúchova ulica
*Dolnozemská cesta

## Referencie

## Iné projekty

## Externé odkazy
*Bulíkova ulica na mape Bratislavy
*Bulíkova ulica na satelitných snímkach
*Cestovné poriadky liniek MHD zo zastávky Bulíkova

Kategória:Ulice v Petržalke
Bosákova ulica

**Bosákova ulica** je ulica:
* v Bratislave, pozri Bosákova ulica (Bratislava)
* v Košiciach, pozri Bosákova ulica (Košice)
Májová ulica

**Májová ulica** je ulica:

* v Bratislave, pozri Májová ulica (Bratislava)
* v Čadci, pozri Májová ulica (Čadca)
* v Košiciach, pozri Májová ulica (Košice)
* v Medzilaborciach, pozri Májová ulica (Medzilaborce)
* v Novej Bani, pozri Májová ulica (Nová Baňa)
* v Novej Dubnici, pozri Májová ulica (Nová Dubnica)
* v Prievidzi, pozri Májová ulica (Prievidza)
* v Spišskom Podhradí, pozri Májová ulica (Spišské Podhradie)
* v Šuranoch, pozri Májová ulica (Šurany)
* v Trebišove, pozri Májová ulica (Trebišov)
* v Žarnovici, pozri Májová ulica (Žarnovica)

Kategória:Rozlišovacie stránky – Ulice
Klokočova ulica (Bratislava)

**Klokočova ulica** je ulica v Bratislave, v mestskej časti Petržalka.  Nachádza sa v blízkosti Dunaja. 

Vznikla v roku 1945 pod názvom **Klokočová ulica**.  Bola pomenovaná podľa rastliny klokoč. Podľa Bratislavského topografického lexikonu približne v roku 1976 získala súčasný, mierne zmenený názov, na počesť Ondreja Klokoča (1911 – 1975), slovenského komunistického politika, predsedu SNR.

Na ulici sa nachádza lesopark a lodenica, do začiatku 80. rokov 20. storočia sa na nej nachádzalo kúpalisko Lido.

## Galéria

Klokočova 02.jpg
Klokočova 03.jpg
Bratislava-12.jpg|náhľad|miesto niekdajšieho kúpaliska Lido v roku 2007


## Poznámky


## Referencie

## Iné projekty

## Externé odkazy
* Klokočova ulica na mape Bratislavy

Kategória:Ulice v Petržalke
Pri seči

**Pri seči** je ulica v Bratislave, v mestskej časti Petržalka. Nachádza sa v blízkosti Dunaja. Vznikla v roku 1957, bola pomenovaná podľa kosenia sena. 

Tvorí ju priemyslová zástavba, športový areál, v blízkosti je Most Apollo. Na ulici Pri seči 1 sa nachádza parkovisko mestskej polície pre odtiahnuté automobily.

## Galéria

Pri Seči 01.jpg
Pri Seči 02.jpg
Pri Seči 04.jpg


## Referencie

## Iné projekty

## Externé odkazy
* Pri seči na mape Bratislavy

Kategória:Ulice v Petržalke
Kočánkova ulica

**Kočánkova ulica** je ulica v Bratislave, v mestskej časti Petržalka. Je situovaná blízko dunajského nábrežia medzi Starým mostom a Mostom Apollo. Tiahne sa od ulice Pri seči, kolmo ústí do Klokočovej.

Zaujímavosťou je, že keď v roku 1991 prebiehalo premenovávanie petržalských ulíc, meno Kočánkovej ulice zostalo zachované, pretože sa nepodarilo zistiť, po kom bola pomenovaná.

## Referencie

## Iné projekty

## Externé odkazy
* Kočánkova ulica na mape Bratislavy

Kategória:Ulice v Petržalke
Einsteinova ulica

**Einsteinova ulica** je ulica v Bratislave, v mestskej časti Petržalka. Nachádza sa na nej známe obchodné stredisko Aupark a najstaršie petržalské gymnázium, gymnázium Alberta Einsteina. Neďaleko je situované výstavisko Incheba.

Pomenovaná je po nositeľovi Nobelovej ceny za fyziku Albertovi Einsteinovi. Do roku 1990 mala meno **Makarenkova ulica** podľa sovietskeho pedagóga Antona Semionoviča Makarenka (1888-1939).

## Blízke ulice
* Zadunajská cesta
* Pečnianska ulica
* Pri Starom háji
* Černyševského ulica
* Krasovského ulica
* Nobelovo námestie

## Pozri aj

* Honorárny konzulát Dominikánskej republiky v Slovenskej republike

## Iné projekty

## Externé odkazy
*Einsteinova ulica na mape Bratislavy

Kategória:Ulice v Petržalke
Pri Starom háji

**Pri Starom háji** je ulica v Bratislave, v mestskej časti Petržalka. Nachádza sa medzi Sadom Janka Kráľa a Jantárovou cestou. Na ulici bol futbalový štadión FC Artmedia Petržalkaa reštaurácia Futbal pub. 
Ulica bola zastavaná počas výstavby polyfunkčného domu na Krasovského 13.

## Referencie

## Iné projekty

## Externé odkazy
* Pri Starom háji na mape Bratislavy

Kategória:Ulice v Petržalke
Sosnová ulica (Bratislava)

**Sosnová ulica** je ulica v Bratislave, v mestskej časti Petržalka. Nachádza sa v miestnej časti Ovsište v blízkosti Bosákovej ulice.

Je jednou z posledných troch ulíc, ktoré sa zachovali z obce Ovsište, asanovanej v rokoch 1975 – 1982. Ulica mala pôvodný názov **Sadová ulica**. Premenovaná bola 20. decembra 1950 z dôvodu odstránenia duplicitného pomenovania ulíc v Bratislave po pripojení viacerých obcí k mestu v roku 1946. Je pomenovaná podľa sosny, t. j. borovice lesnej. Tvorí ju pozostatok po pôvodnej zástavbe rodinných domov.

## Galéria

Sosnová 02.jpg
Sosnová house, Petržalka, Bratislava.jpg


## Referencie

## Iné projekty

## Externé odkazy
* Sosnová ulica na mape Bratislavy

Kategória:Ulice v Petržalke
Rusovská cesta

**Rusovská cesta** je ulica v Bratislave, v mestskej časti Petržalka. Začína sa napojením na Einsteinovu ulicu, prechádza nadjazdom ponad železničnú trať a končí pri Vlasteneckom námestí.

## Dejiny
Pred rokom 1983 bola jej trasa mierne odlišná, popri Kopčianskej prechádzala skrz dnešnú budovu ŽST Petržalka, Panónsku cestu, Belinského, Ševčenkovú, Fedinovú, Markovú popri Chorvátskom ramene, Holíčsku, Jantárovú cestu popri Chorvátskom ramene a skrz Krásnohorskú, Ľubovniansku, Žehriansku a Jasovskú sa napájala na súčasnú cestu smer Rusovce na mieste dnešného križovania Panónskej a Dolnozemskej cesty.

V roku 2013 sa Rusovská cesta stala miestom developerského projektu Petržalka City, kde tu boli popri Chorvatskom ramene vystavané dve moderné bytovky.

Kvôli výstavbe predĺženia Petržalskej električkovej trate medzi rokmi 2021 a 2025 od Jungmannovej ulice po Južné Mesto, bola časť Rusovskej cesty znova prestavaná, kde sa napojenie na Námestie hraničiarov a Jantárovú cestu prenieslo na napojenie Jungmannovej ulice na Rusovskú cestu.

## Iné projekty

## Externé odkazy
*Rusovská cesta na mape Bratislavy

Kategória:Ulice v Petržalke
Záporožská ulica

**Záporožská ulica** je ulica v Bratislave, v mestskej časti Petržalka. Nachádza sa v miestnej časti Dvory.

## Základné informácie
Je pomenovaná podľa ukrajinského mesta Záporožie. Tvorí spojnicu medzi Rusovskou cestou a Gercenovou. Na Záporožskej 8 má sídlo pracovisko polície, určené pre vybavovanie dokladov pre okres Bratislava V. Na Záporožskej 12 sa nachádza zdravotné stredisko s lekárňou, 

## Dopravné spojenie

## Referencie

## Iné projekty

## Externé odkazy
* Záporožská ulica na mape Bratislavy

Kategória:Ulice v Petržalke
Röntgenova ulica

**Röntgenova ulica** je ulica v Bratislave, v mestskej časti Petržalka, v miestnej časti Dvory. 

Vznikla v polovici 80. rokov 20. storočia v rámci výstavby petržalského panelákového sídliska pod názvom **Hakenova ulica**. Bola pomenovaná podľa Josefa Hakena (1880 – 1949), českého komunistického politika. Súčasný názov získala 1. apríla 1991. Je pomenovaná podľa Wilhelma Conrada Röntgena (1845 – 1923), nemeckého fyzika, ktorý objavil röntgenové žiarenie.

## Významné objekty
Na ulici sa nachádza *Pavlačový bytový dom*, ktorý je dielom slovenského architekta Desidera Quastlera.

## Referencie

## Iné projekty

## Externé odkazy
* Röntgenova ulica na mape Bratislavy

Kategória:Ulice v Petržalke